b'\n_START_ARTICLE_\nSirska svilnica\n_START_SECTION_\nEtimologija\n_START_PARAGRAPH_\nPridevnik "sirski" je rastlini vzdel Karel Linne, saj je njen najditelj Jacques-Philippe Cornut zmotno mislil, da gre za rastlino, ki raste tudi v Mali Aziji. Slovenski pogovorni izraz "papagajka" izhaja iz tega, da ima rastlina papagajem podobne plodove - od dale\xc4\x8d je videti, kot bi pili medi\xc4\x8dino s cvetov.\n_START_SECTION_\nOpis\n_START_PARAGRAPH_\nRastlina ima mo\xc4\x8dno in globoko korenino, iz katere po\xc5\xbeene vsako leto znova. Iz korenine lahko izra\xc5\xa1\xc4\x8dajo tudi novi poganjki, zato je lahko precej trdovratna rastlina, ki raste, dokler je povsem ne izkopljemo. Junija rastlina obilno zacveti. Od rastlin veje mo\xc4\x8dan, a prijeten sladkoben vonj, zato jo rade obiskujejo \xc4\x8debele. Cvetovi \xc4\x8debelam nudijo izdatno pa\xc5\xa1o na medi\xc4\x8dini. Cvetovi imajo velike privihane \xc4\x8da\xc5\xa1ne liste ter po 5 ven\xc4\x8dnih listov. Premer posameznega cveta je ok. 1 cm.'